Държавен вестник, бр. 87, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  87
осигурява оптимален преход между тях по време и място. Той/тя прави проучване на всички 
документи, необходими за осъществяване на сделката, и информира клиентите. Консултира 
клиентите за изискванията на нормативната уредба, както и по въпроси, свързани с 
управлението на недвижимата собственост. Посочва им рисковете, свързани със сделките за 
недвижими имоти, описва възможности за кредитиране на покупките, прави проверки за 
тежести в службите по вписванията, по допълнително възлагане осигурява документи от 
различни структури на държавната и общинската администрация, подготвя и окомплектова 
документите за изповядване на сделката пред нотариус.  
В своята работа, придобилият трета степен на професионална квалификация по 
професията „Експлоатация и сделки с недвижими имоти“, работещ в специализацията 
„Сделки с недвижими имоти“,  поддържа контакти с колеги от други агенции за недвижими 
имоти, с оценители на имоти, служители в общински служби, кадастрални регистри, 
архитекти и други лица. Също така той/тя отговаря за обслужване и осигуряване на копия за 
съхранение на всички документи, касаещи реализираните от него сделки, в архива на 
агенцията. Придобилият трета степен на професионална квалификация по професията 
„Експлоатация и сделки с недвижими имоти“, работещ в специализацията „Сделки с 
недвижими имоти“, изпълнява и отчетни дейности във връзка с комисионните възнаграждения 
и разходите по обслужване на сделките, когато работи за своя сметка или това му е възложено 
с договор с агенцията. 
Придобилият трета степен на професионална квалификация по професията 
„Експлоатация и сделки с недвижими имоти“, работещ в специализацията „Сделки с 
недвижими имоти“, носи отговорност както пред агенцията/строителната компания, така и 
пред клиентите за верността на представената информация и за правилното консултиране 
относно необходимото оформяне на документите по сделките. Основно негово задължение е 
да защитава интересите на клиентите, да опазва всяка конфиденциална информация, станала 
му известна по време на обслужването на клиента. Отговорен е за опазване на фирмените 
тайни на агенцията/строителната компания или факти и информация, които са фирмена или 
търговска тайна.  
В своята работа придобилият трета степен на професионална квалификация по 
професията „Експлоатация и сделки с недвижими имоти“, работещ в специализацията 
„Сделки с недвижими имоти“, използва офис техника. Той/тя работи в офиса на агенцията, но 
заедно с клиентите посещава имоти, които са обект на сделка. Познава добре населеното 
място, транспортните връзки, пътната инфраструктура в района, в който работи. Придобилият 
трета степен на професионална квалификация по професията „Експлоатация и сделки с 
недвижими имоти“, работещ в специализацията „Сделки с недвижими имоти“, има 
представителен вид и делови стил на облекло, носи карта за идентификация с името си и 
наименованието на агенцията, която представлява. Той/тя трябва да притежава добри 
комуникативни умения, умения за водене на преговори, способности за работа в екип. Също 
така трябва да проявява и толерантност към клиентите, да изслушва внимателно желанията 
им. Трябва да бъде убедителен и уверен, когато представя имота, да проявява 
предприемачески умения, атрактивно да презентира положителните страни, без да укрива 
рисковете на предлаганите оферти, недостатъци на предлаганите имоти и без да въвежда 
клиентите в заблуждение относно възможностите за ползване или промяна на предназначение 
на имотите. Необходимо е да бъде организиран, да умее да взема бързи и точни решения. При 
огледите трябва да проявява наблюдателност.  
3.
Единици резултати от ученето (ЕРУ) за придобиване на всяка от степените
на професионална квалификация по професията 
Степен на 
Ниво 
Номер на ЕРУ и вид професионална подготовка (ПП)